গোল (ক্রীড়া)

খেলায় গোল-কে স্কোরিং হিসাবে উল্লেখ করা যায় অথবা তা এমন গঠন কাঠামো বা জায়গাকে বোঝানো হয় যেখানে আক্রমণকারী দলকে স্কোর পয়েন্ট অর্জন করতে অবশ্যই সেখানে বলকে প্রেরণ করতে হবে বা পাক করতে হবে। খেলার উপর নির্ভর করে গোলের গঠন-কাঠামো আলাদা আলাদা হয়। খেলার মাঠে প্রতিটি দলের পক্ষে একটি নির্দিষ্ট প্রান্ত বা তার কাছাকাছি অঞ্চলকে তাদের রক্ষা করার দায়িত্ব নিতে হয়। অনেক খেলায় প্রতিটি গোলের গঠন-কাঠামোতে সাধারণত দুটি খাড়া দন্ডায়মান পোস্ট থাকে যাকে বলা হয় গোল পোস্ট এবং একটি অনুভূমিক ক্রসবার সে দুটিকে সমর্থন দিয়ে ধরে রাখে। গোল পোস্ট দুটির মধ্যে খেলার মাঠে একটি গোল লাইন দিয়ে গোল অঞ্চলটি চিহ্নিত ক'রে নির্দিষ্ট করা থাকে। সুতরাং খেলোয়াড়দের উদ্দেশ্যটি হ'ল ক্রসবারের নীচ দিয়ে বা তার উপর দিয়ে (খেলার উপর নির্ভর করে) বল বা পাকটিকে পাঠিয়ে গোল রেখা অতিক্রম করাতে হবে। অন্যান্য খেলায় এমন ধরনের কাঠামো বা এমন অঞ্চল থাকতে পারে যেখানে বলটিকে একটি ছিদ্র দিয়ে পাঠাতে হয়। যেমন বাস্কেটবল হপ। বেশ কয়েকটি খেলায় প্রতিপক্ষের গোলের কাঠামো বা ক্ষেত্রের দিকে বল বা পাক-টি পাঠানোই হচ্ছে স্কোর করার একমাত্র পদ্ধতি এবং এভাবে প্রতিটি দল দ্বারা প্রাপ্ত মোট গোল সংখ্যা দ্বারা চূড়ান্ত স্কোর প্রকাশিত হয়। অন্যান্য খেলায় গোল বেশ কয়েকটি স্কোরিং পদ্ধতির মধ্যে একটি হতে পারে এবং এইভাবে অন্যগুলির তুলনায় ভিন্ন ভিন্ন সেট পয়েন্টের মূল্য হতে পারে। কিছু খেলায় গোল করাই হ'ল স্কোর করার একমাত্র পদ্ধতি। এই রকম খেলায় চূড়ান্ত স্কোরটি প্রতিটি দলের দ্বারা করা গোল সংখ্যা হিসাবে প্রকাশ করা হয়। প্রদত্ত নির্দিষ্ট সময়কালের মধ্য যে দলের তুলনায় বেশি স্কোর জমা হয় তারাই বিজয়ী হয়। অন্যান্য খেলায় গোল করা একমাত্র স্কোর করার পদ্ধতি হয় না। এই খেলাগুলিতে গোল দ্বারা একটি নির্দিষ্ট সংখ্যক পয়েন্টের মূল্য লাভ করা যায়। তবে সেখানে স্কোর করার অন্যান্য পদ্ধতিও রয়েছে। সেই স্কোর পয়েন্ট আরও মূল্যবান হতে পারে অথবা একই বা কমও হতে পারে। এই সব খেলায় প্রতিটি দল দ্বারা প্রাপ্ত পয়েন্ট সংখ্যা দ্বারা স্কোর প্রকাশ করা হয়। প্রতিটি দলের প্রাপ্ত মোট "গোল" সংখ্যার "পিছনে" প্রাপ্ত মোট পয়েন্টের সংখ্যা দিয়ে তালিকাবদ্ধ করে স্কোর প্রকাশ করা হয়। অনেকগুলি খেলাই রয়েছে যেখানে গোল করাই স্কোর করার একমাত্র পদ্ধতি বলে বিবেচিত হয়। এই রকমের প্রতিটি খেলাতেই নির্দিষ্ট সময়ের মধ্যে সর্বাধিক গোল করা দল বিজয়ী হয়। অ্যাসোসিয়েশন ফুটবল এ গোল করাই একমাত্র পদ্ধতি যার সাহায্যে স্কোর করা যায়। এই শব্দটি দিয়ে স্কোরিং কাঠামো উল্লেখ করতেও ব্যবহৃত হয়। গোল করার প্রচেষ্টাকে "শট" হিসাবে উল্লেখ করা হয়। কোনও গোল করতে হলে বলটিকে অবশ্যই পোস্টের মধ্যে এবং ক্রসবারের নীচে গোল লাইনের উপর দিয়ে পুরোপুরি পার করাতে হয় এবং সেই সময় খেলায় কোনও নিয়ম লঙ্ঘন করা যায় না (যেমন হাত বা বাহু দিয়ে বল স্পর্শ করা)। দেখুন অফসাইড। গোল কাঠামোর ফ্রেম সংজ্ঞায়িত করা হয়েছে ২৪ ফুট (৭.৩২ মি) প্রস্থ এবং ৮ ফুট (২.৪৪ মি) উচ্চ। খেলার বেশিরভাগ সংগঠিত স্তরে বলটি আটকানোর জন্য গোল ফ্রেমের পিছনে একটি জাল সংযুক্ত করা থাকে এবং তার থেকে গোল হয়েছে ব'লে ইঙ্গিত পাওয়া যায়। তবে খেলার আইন জাল ব্যবহারে বাধ্যতামূলক আদেশ দেয় না এবং জাল যাতে গোলকিপারের কাজে কোনও হস্তক্ষেপ না করে তা নিশ্চিত করা হয়। ফিল্ড হকি তে গোল কাঠামোটি ৩.৬৬ মিটার (১২.০ ফু) প্রশস্ত এবং ২.১৪ মিটার (৭.০ ফু) উচ্চ হয়। অ্যাসোসিয়েশন ফুটবলের মতোই বলটি যখন দুই গোল পোস্টের মাঝখানে ক্রসবারের নীচ দিয়ে গোল লাইন অতিক্রম করে তখন গোল হয়। বলটিকে ধরে রাখতে জাল ব্যবহৃত হয়। গোল থেকে ১৪.৬৩ মিটার (৪৮.০ ফু) দূরে অবস্থিত অর্ধবৃত্ত থেকে মারা বলের গোল দিয়ে স্কোর হয়। গোলরক্ষক আত্মঘাতী গোল "Laws of the game (Law 10)"। Federation Internationale de Futbol Associacion (FIFA)। ২০০৮-০৪-২১ তারিখে মূল থেকে আর্কাইভ করা। সংগ্রহের তারিখ ২০০৮-০৪-২৯।  "Laws of the game (Law 1)"। FIFA। ২০০৮-০৩-২২ তারিখে মূল থেকে আর্কাইভ করা। সংগ্রহের তারিখ ২০০৮-০৪-২৯।  "Rules of Hockey 2007-2008"। Fédération Internationale de Hockey sur Gazon (FIH)। ২০২১-০৩-০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-০৪-২৯।